Informațiile de mai jos sunt aduse la cunoștința următorilor: ABDOLLAHI Hamed, AL-NASSER Abdelkarim Hussein Mohamed, AL-YACOUB Ibrahim Salih Mohammed, ARBABSIAR Manssor, ASSADI Assadollah, BOUYERI Mohammed, EL HAJJ Hassan Hassan, AL-DIN Izz Hasan, MELIAD Farah, MOHAMMED Khalid Sheikh, SHAHLAI Abdul Reza, SHAKURI Ali Gholam, Al-Aqsa Martyrs’ Brigade (Brigada Martirilor Al-Aqsa), Communist Party of the Philippines (Partidul Comunist din Filipine), inclusiv „New People’s Army” - „NPA” (Noua Armată Populară), Hizballah Military Wing (Aripa militară a Hezbollahului), Ejército de Liberación Nacional (Armata de Eliberare Națională), Popular Front for the Liberation of Palestine (Frontul Popular pentru Eliberarea Palestinei) - „PFLP”, Popular Front for the Liberation of Palestine – General Command (Frontul Popular pentru Eliberarea Palestinei – Comandamentul General), Sendero Luminoso (Calea Luminoasă) - „SL” și Teyrbazen Azadiya Kurdistan - „TAK”, persoane și grupuri incluse pe lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC a Consiliului privind aplicarea de măsuri specifice pentru combaterea terorismului și Regulamentul (CE) nr. 2580/2001 al Consiliului privind măsuri restrictive specifice îndreptate împotriva anumitor persoane și entități în vederea combaterii terorismului

(2022/C 433/16)

Următoarele informații sunt aduse la cunoștința persoanelor și grupurilor sus-menționate incluse pe lista prevăzută în Decizia (PESC) 2022/1241 a Consiliului (1) și în Regulamentul de punere în aplicare (UE) 2022/1230 al Consiliului (2).

Regulamentul (CE) nr. 2580/2001 al Consiliului (3) prevede înghețarea tuturor fondurilor, a altor active financiare și resurse economice aparținând persoanelor și grupurilor în cauză, precum și faptul că niciun fond, alte active financiare sau resurse economice nu pot fi puse la dispoziția acestora, în mod direct sau indirect.

Consiliul a primit noi informații relevante pentru includerea pe listă a persoanelor și grupurilor sus-menționate. După analizarea acestor noi informații, Consiliul intenționează să modifice expunerile de motive în consecință.

Persoanele și grupurile în cauză pot trimite, la următoarea adresă, o cerere pentru a obține expunerile de motive prevăzute pentru menținerea lor pe lista sus-menționată:

Consiliul Uniunii Europene (în atenția Grupului de lucru COMET – desemnări) Rue de la Loi/Wetstraat 175 1048 Bruxelles/Brussel BELGIQUE/BELGIË E-mail: sanctions@consilium.europa.eu

O astfel de cerere trebuie prezentată până la 22 noiembrie 2022.

Persoanele și grupurile respective pot adresa Consiliului, în orice moment, la adresa sus-menționată, o cerere, însoțită de eventuale documente justificative, prin care să solicite reanalizarea deciziei de includere și menținere a acestora pe listă. Cererile vor fi luate în considerare în momentul primirii. În acest sens, se atrage atenția persoanelor și grupurilor vizate asupra revizuirii periodice a listei de către Consiliu, în conformitate cu articolul 1 alineatul (6) din Poziția comună 2001/931/PESC (4).

Se atrage atenția persoanelor și grupurilor în cauză asupra posibilității de a adresa o cerere autorităților competente din statul membru (statele membre) în cauză, astfel cum figurează în anexa la regulament, pentru a obține autorizația de a utiliza fondurile înghețate pentru necesități esențiale sau plăți specifice, în conformitate cu articolul 5 alineatul (2) din regulamentul menționat.

(1) JO L 190, 19.7.2022, p. 133.

(2) JO L 190, 19.7.2022, p. 1.

(3) JO L 344, 28.12.2001, p. 70.

(4) JO L 344, 28.12.2001, p. 93.